На основу члана 99. Закона о планирању и изградњи („Службени гласник РС“, бр. 72/2009, 81/2009-испр., 64/2010-одлука УСРС, 24/2011, 121/212, 42/2013-одлука УСРС, 50/2013-одлука УСРС, 98/2013-одлука УСРС, 132/2014, 145/2014, 83/2018, 31/2019, 37/2019-др.закон, 9/2020, 52/2021,462/2023), члана 26. став 1.тачка 3.и члана 27.став 2.Закона о јавној својини („Службени гласник РС“, бр.72/2011, 88/2013, 105/2014, 104-2016-др.закон, 108/2016, 113/2017, 95/2018, 153/2020,94/2024) и чланова 15. и 40. Статута општине Гаџин Хан („Службени лист града Ниша“, бр. 10/19, 101/19,89/22,69/24) и члана 28. Пословника скупштине општине Гаџин Хан („Службени лист Града Ниша“, број 53/19 и 82/19),

Скупштина општине Гаџин Хан, на седници одржаној дана 27. јуна 2025. године, доноси следећу:

ОДЛУКУ

О ПРЕДЛОГУ ВЛАДИ РЕПУБЛИКЕ СРБИЈЕ

ДА ДОНЕСЕ ОДЛУКУ О ПРЕНОСУ ПРАВА ЈАВНЕ СВОЈИНЕ

НА ОБЈЕКТУ И ПОСЕБНОМ ДЕЛУ ОБЈЕКТА ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ОПШТИНЕ ГАЏИН ХАН

Члан 1.

ПРЕДЛАЖЕ СЕ Влади Републике Србије да донесе Одлуку о додели целокупног објекта број 1 на к.п.бр. 4510 КО Гаџин Хан и посебног дела број 1 на објекту број 1 на к.п.бр. 4510 КО Гаџин Хан , односно о преносу права јавне својине из јавне својине Републике Србије у јавну својину општине Гаџин Хан, без накнаде, за потребе Завичајног музеја у Гаџином Хану.

Члан 2.

Предмет ове Одлуке представљају :

* **објекат број 1 на к.п.бр. 4510 КО Гаџин Хан**- **пословна зграда** за коју није утврђена делатност, објекат изграђен пре доношења прописа о изградњи , површине 122 м2, који је у јавној својини Републике Србије и општине Гаџин Хан-**заједничка својина, са правом коришћења општине Гаџин Хан** и

**- посебан део број 1 у објекту број 1 на к.п.бр. 4510 КО Гаџин Хан**- пословни простор за који није утврђена делатност, површине 78 м2, који је у јавној својини Републике Србије,

а који се налазе у ул. Драгутина Матића број 2 у Гаџином Хану.

Члан 3.

Разлози за пренос права јавне својине на предметном објекту и његовом посебном делу, огледају се у следећем :

* Општина Гаџин Хан планира да у овом објекту буде смештен Завичајни музеј Заплања, као једина установа тог типа на територији наше општине, која би радила на систематском прикупљању, чувању, излагању археолошке, етнолошке,

историјске и уметничке грађе, али и пружању информација из туристичке понуде наше општине.

Због недостатка простора за чување музејских експоната и друге историјске грађе, они нису видљиви и изложени су пропадању, што нас уједно и спречава у даљем прибављању музејског материјала.

Завичајним музејем би управљале Туристичка огранизација и Народна библиотека општине Гаџин Хан, чији смо оснивачи.

* Предметни објекат се налази у центру Гаџиног Хана, па је због свог положаја, јединствене лепоте послератне грађе, један је од седам објеката градитељског наслеђа, који су уведени у процес проглашења, као евидентирана културна добра, па је као такав идеалан за формирање завичајног музеја.
* Објекат се налази у лошем стању, празан је годинама, а ове зиме је почео интензивно да пропада, па је поред санације видљивих оштећења фасадних зидова и замене дотрајале столарије, потребно и хитно јачање кровне конструкције и замена кровног покривача, јер је услед прокишњавања дошло до руинирања плафона и зидова.

Општина Гаџин Хан је спремна да издвоји буџетска средства како би сачувала овај

објекат од даљег пропадања.

Сви наведени разлози за пренос права својине општини Гаџин Хан, осим што утичу на развој локалне инфраструктуре, додатно проширују нашу туристичу понуду и тиме доприносе развоју сеоског туризма у општини Гаџин Хан.

Члан 4.

Општина Гаџин Хан прихвата додељени објекат број 1 и његов посебни део број 1 на к.п.бр.4510 КО Гаџин Хану, у свему као у члану 2. ове Одлуке, без накнаде, у складу са важећим законским прописима.

Члан 5.

Ова Одлука ступа на снагу даном доношења, а доставља се Влади Републике Србије ради поступања по истој.

Број: 06-119/2025-II

У Гаџином Хану, дана 27. јуна 2025.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.